Santa Maria della Salute kirik

Santa Maria della Salute (veneetsia keeles Bazéłega de Santa Maria de ła Sałute; ka La Salute) on roomakatoliku kirik ja basiilika Veneetsia Dorsoduro linnaosas Itaalias. See asub Punta della Dogana-nimelisel maakitsusel Suure Kanali ja Giudecca kanali vahel ning paistab kätte Püha Markuse väljakult. Santa Maria della Salute kirik on Gesuati koguduse osa ning Veneetsia nn katkukirikutest uusim. Aastal 1630 tabas Veneetsiat ebatavaliselt karm katkupuhang. Veneetsia Vabariigi võimud lubasid katkust pääsedes pühendada Neitsi Maarjale pühakoja. Kiriku projekteeris Vincenzo Scamozzi õpilane Baldassare Longhena barokkstiilis. Ehitus algas aastal 1631. Enamus kirikus olevatest kunstiteostest on seotud katkuga. Santa Maria della Salute kuppel sai Veneetsia silueti tunnuseks. Seda ilmus nii kohalike, nagu Canaletto ja Francesco Guardi, kui väliskunstnike, nagu J. M. W. Turner ja John Singer Sargent, teostele. Vaata ka Püha mäe basiilika (Głogówko) Veneetsia ehitiste loend Veneetsia kirikute loend Katoliku Maarja kirikud Allikad Hopkins, Andrew (1997). "Plans and Planning for S. Maria della Salute, Venice". The Art Bulletin. 79 (3): 440–465. DOI:10.2307/3046261. JSTOR 3046261.